Lørdag eftermiddag ved et grundlovsforhør ved Retten i Aalborg blev en 25-årig mand fra Aabybro varetægtsfængslet for grov vold og røveriforsøg. Han er sigtet for fredag aften at have begået røveri mod Café Pitstop i Aalborg samt snittet en 27-årig kvindelig ekspedient i halsen med en kniv. Hun har det efter omstændighederne godt. Røveriet foregik kort før klokken 23. Det lykkedes gæster på cafeen at overmande gerningsmanden og tilbageholde ham, indtil politiet ankom. - Gerningsmanden skulle ifølge vidner have fægtet kraftigt med kniven og i den forbindelse have ramt tjeneren i halsen, fortalte vagtchef fra Nordjyllands Politi, Poul Badsberg.

Opsummering:
En mand fra Aabybro er lørdag blevet fængslet for røveriforsøg og vold mod en ekspedient på Café Pitstop.